CELEX: C2005/155/26
Language: sl
Date: 2005-06-25 00:00:00
Title: Sodba Sodišča prve stopnje z dne 19. aprila 2005 v združenih zadevah T-380/02 in T-128/03, Success-Marketing Unternehmensberatungsgesellschaft mbH proti Uradu za usklajevanje na notranjem trgu (znamke in modeli) (UUNT) (Znamka Skupnosti — Zahteva za vrnitev v prejšnje stanje — Pogoji za vročanje odločb in obvestil UUNT — Posredovanje po telefaksu)

25.6.2005   
            
            
               SL
            
            
               Uradni list Evropske unije
            
            
               C 155/13
            
         
      SODBA SODIŠČA PRVE STOPNJE
   
   z dne 19. aprila 2005
   v združenih zadevah T-380/02 in T-128/03, Success-Marketing Unternehmensberatungsgesellschaft mbH proti Uradu za usklajevanje na notranjem trgu (znamke in modeli) (UUNT) (1)
   
   (Znamka Skupnosti - Zahteva za vrnitev v prejšnje stanje - Pogoji za vročanje odločb in obvestil UUNT - Posredovanje po telefaksu)
   (2005/C 155/26)
   Jezik postopka: nemščina
   V združenih zadevah T-380/02 in T-128/03, Success-Marketing Unternehmensberatungsgesellschaft mbH s sedežem v Linzu (Avstrija), ki jo zastopata G. Sechlehner in C. Ofner, avocats, z naslovom za vročanje v Luxembourgu, proti Uradu za usklajevanje na notranjem trgu (znamke in modeli) (UUNT) (zastopnika: J. Weberndörfer in G. Schneider), druga stranka v postopku pred Odborom za pritožbe UUNT, ki je intervenirala pred Sodiščem prve stopnje, v zadevi T — 128/03, je bila Chipita International SA, s sedežem v Atenah (Grčija), ki jo zastopa P. Hoffmann, avocat, katerih predmet je prvič, predlog za razveljavitev odločbe prvega odbora za pritožbe UUNT z dne 26 septembra 2002 (zadeva R 26/2001-1), s katero je bila zavrnjena zahteva tožeče stranke za vrnitev v prejšnje stanje, in drugič, odločbe z dne 13. februarja 2003 in/ali odločbe prvega odbora za pritožbe UUNT z dne 13. marca 2003 (v zadevi R 1124/2000-1), ki se nanaša na postopek z ugovorom, ki je potekal med Success-Marketing Unternehmensberatungsgesellschaft mbH in Chipita International SA, je Sodišče prve stopnje (peti senat), v sestavi M. Vilaras, predsednik, M.E. Martins Ribeiro in K. Jürimäe, sodnici; sodni tajnik: I. Natsinas, administrator, dne 19 aprila 2005 razglasilo sodbo, katere izrek se glasi:
   
               1.
            
            
               Tožbi se zavrneta.
            
         
               2.
            
            
               Tožeči stranki se naloži plačilo njenih stroškov, kot tudi tistih, ki jih je priglasil Urad za usklajevanje na notranjem trgu (znamke in modeli) (UUNT).
            
         
               3.
            
            
               Chipiti International SA se naloži plačilo njenih stroškov.
            
         
      (1)  UL C 101, 26.4.2003.